Univerzita Pavla Jozefa Šafárika v Košiciach, Právnická fakulta

# Katedra pracovného práva a práva sociálneho zabezpečenia

Podmienky absolvovania predmetu

SOCIÁLNOPRÁVNA OCHRANA ŠTUDENTA

2. ročník, denné bakalárske kreditové štúdium, zimný semester

**Podmienky absolvovania predmetu:**

Predmet je ukončený absolvovaním, ktoré pozostáva zo spracovania zadania a jeho odprezentovania. Zadanie spočíva v spracovaní výseku aktuálne preberanej problematiky a súvisiaceho praktického problému. Za zadanie môže študent získať maximálne 12 bodov. V rámci spracovania zadania sa hodnotí stavba, členenie a prehľadnosť spracovania (4 body), analytický prístup študenta použitý na dosiahnutie riešenia problému (4 body), formálna úprava a jazyk písomného vypracovania zadania (2 body) a úroveň ústneho odprezentovania zadania (2 body). V prípade, že študent za zadanie získa menej ako 6 bodov, nesplnil podmienky absolvovania daného predmetu. Spracovanie zadania je nahraditeľné účasťou, spracovaním a publikovaním príspevku v rámci študentského sympózia organizovaného katedrou.

V Košiciach september 2023

doc. JUDr. Marcel Dolobáč, PhD.

vedúci katedry